stanford-oval/wikipedia huggingface dataset:
Robin Jacobsson
Ura

Jacobsson on Hammarby IF:n kasvatti. Hän debytoi miesten peleissä kaudella 2004–2005, jolloin Jacobsson pelasi Hammarbyn J20-junioreiden lisäksi yhden ottelun Ruotsin II-divisioonan Skå IK:ssa. Kaudella 2005–2006 hän debytoi Hammarbyn miesten joukkueessa Ruotsin toiseksi korkeimman sarjatason HockeyAllsvenskanin karsintasarjassa, jossa Jacobsson pelasi viisi ottelua tehden yhden syöttöpisteen. Kaudella 2006–2007 hän jatkoi Allsvenskan-uraansa Nybro Vikings IF:ssä, jossa Jacobsson pelasi 38 runkosarjaottelua ilman tehopisteitä. Hän pelasi kauden aikana myös seitsemän ottelua sarjatasoa alempana I-divisioonan Tingsryds AIF:ssä.
Kaudeksi 2007–2008 Jacobsson siirtyi Ruotsin I-divisioonan Kiruna IF:ään. Kaudeksi 2008–2009 hän siirtyi samassa sarjassa pelanneeseen Tingsryds AIF:ään. Joukkue eteni Kvalserien AS:ään, mutta jäi kuitenkin ilman sarjanousua. Kauden 2009–2010 päätteeksi Tingsryd kuitenkin nousi Allsvenskaniin. Jacobsson jatkoi joukkueessa kaudella 2010–2011, jolloin hän voitti Tingsrydin sisäisen tehotilaston lukemalla +5. Joukkue ajautui Kvalserien AS:ään, jossa Jacobsson oli Tingsrydin paras syöttäjä ja jakoi sisäisen pistepörssin voiton Tom Koiviston kanssa. He olivat myös Kvalserienin tehokkaimmat puolustajat. Tingsryd onnistui säilyttämään sarjapaikkansa. Kaudella 2011–2012 Jacobsson nousi joukkueen kapteeniksi.
Jacobsson siirtyi kaudeksi 2012–2013 kaksivuotisella Elitserien-joukkue Luleå HF:n riveihin. Hän teki Elitserien-debyyttinsä runkosarjan avauskierroksella 13. syyskuuta 2012 vieraissa Rögle BK:ta vastaan. Jacobsson keräsi ottelussa yhden kahden minuutin jäähyn. Ensimmäisen Elitserien-maalinsa hän teki 19. lokakuuta 2012 Färjestad BK:ta vastaan. Jacobsson voitti Luulajassa European Trophyn mestaruuden. Tammikuun 2013 lopulla hän siirtyi kuitenkin toiseen Elitserien-joukkueeseen, Brynäs IF:ään. Jacobssonin tulokaskausi liigassa toi kaikkiaan 49 runkosarja- ja yhdessä playoff-ottelussa tehot 2+2=4. ET:ssä hän pelasi kymmenen ottelua tehden kaksi syöttöpistettä. Kaudella 2013–2014 Jacobsson jatkoi Brynäsissä tehden runkosarjassa taas neljä tehopistettä.
Kaudeksi 2014–2015 Jacobsson siirtyi SHL:n (ent. Elitserien) nousijajoukkue Leksands IF:ään. Hän pelasi joukkueessa kuusi runkosarjaottelua, kunnes Leksand lainasi Jacobssonin loppukaudeksi Allsvenskan-joukkue VIK Västerås HK:hon lokakuussa 2014. Kaudeksi 2015–2016 Leksand putosi takaisin Allsvenskaniin. Jacobsson nousi joukkueen varakapteeniksi. Hän jakoi tehoilla 4+23=27 sarjan puolustajien pistepörssin kuudennen sijan BIK Karlskogan Henrik Larssonin kanssa. Jacobsson voitti myös Allsvenskanin jäähypörssin 114 minuutillaan. Hän oli kauden päätteeksi nostamassa Leksandia takaisin SHL:ään.
Jacobsson siirtyi kaudeksi 2016–2017 1+1-vuotisella sopimuksella SM-liigajoukkue KooKoohon. Hän oli Mikko Lehtosen ja Ryan O’Connorin siirryttyä muualle kauden päätteeksi joukkueen tehokkain puolustaja tehoilla 6+12=18. Huhtikuussa 2017 Jacobsson teki KooKoon kanssa vuoden mittaisen jatkosopimuksen. Hän kuitenkin loukkaantui jo harjoituskaudella 2017–2018 ja Jacobssonin jalkavamma vaati leikkaushoitoa. Jacobsson pelasi lopulta loppukaudella vain kymmenen ottelua.
Muuta

Jacobssonin pikkuveli Mikael pelaa hyökkääjänä Hockeyettan-joukkue Surahammers IF:ssä.
Saarijärvi (Viitasaari)

| Saarijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°11′52″N, 25°49′03″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen keskiosan alue (14.42)
Laskujoki:  Heinäjoki Piolampeen 
Järvinumero:  14.426.1.008
Mittaustietoja
Pinnankorkeus:  117,6 m  
Pituus:  1,5 km  
Leveys:  470 m  
Rantaviiva:  3,918 km  
Pinta-ala:  23,444 ha  
Tilavuus:  0,0003936 km³ 
Keskisyvyys:  1,68 m  
Suurin syvyys:  5,8 m  
Saaria:  1 
 fiSaarijärvi 
Saarijärvi  on Keski-Suomessa Viitasaarella  Viitakankaan lähellä sijaitseva järvi.
Maantietoa

Järvi on 1,5 kilometriä pitkä, 470 metriä leveä, ja sen pinta-ala on 23 hehtaaria. Järvellä on kartan mukaan yksi saari. Järvi on luodattu ja siitä on julkaistu syvyyskartat. Järven tilavuudeksi on saatu 393 600 kuutiometriä. Sen keskisyvyys on 1,7 metriä ja suurin syvyys on 5,8 metriä. Sen rantaviivan pituus on 3,9 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen keskiosan alueella (14.42), jonka Heinäjoen valuma-alueeseen (14.426) se kuuluu. Järven vedenpinnan korkeus on 117,6 metriä mpy.
Yleisradiovero

Yleisradiovero henkilölle
Yleisradiovero (lyhyesti Yle-vero) on Yleisradion rahoittamiseen Suomessa vuosittain kerättävä vero. Sen kerääminen aloitettiin vuonna 2013 korvaamaan aiemmin käytössä ollutta, niin ikään Ylen rahoitusta varten kerättyä televisiomaksua. Yle-veroa maksetaan sekä henkilö- että yritysverotuksessa. Veroa tulee maksaa, vaikka ei käyttäisi Ylen palveluita lainkaan.
Vuonna 2013 yleisradiovero koski neljää miljoonaa veronmaksajaa, ja se tuotti 487 miljoonaa euroa. Veroa korotettiin hieman vuodelle 2014.
Euroopan unioni sallii säädösten mukaisesti jaettavat valtiontuet yleisradioyhtiöille, ja Euroopan komissio tarkastaa yleisradioveron laillisuuden ennen luvan myöntämistä.
Veron määrä > Yksityishenkilöillä

Henkilöverotuksessa vero määräytyy tasaprosenttina henkilön puhtaista ansio- ja pääomatuloista, mutta kuitenkin niin, että alaikäiset ja pienituloisimmat vapautetaan verosta kokonaan ja verolla on euromääräinen yläraja. Vuonna 2013 alle 7 352,95 euroa vuodessa ansaitsevat eivät maksa veroa, ja yli 20 588 euroa ansaitsevat maksavat tasasummaverona 140 euroa vuodessa. Mainittujen tulorajojen välillä veroa maksetaan 0,68 prosentin mukaan eli 50:stä 140:een euroa vuodessa. Tasasummaverona Yle-veronsa suorittavien suhteellinen verorasitus vähenee Yle-veron osalta tulojen kasvaessa.
Sipilän hallitus kuitenkin korotti veron alarajaa vuosina 2016 ja 2018 niin, että sadattuhannet pienituloisimmat vapautuivat Yle-verosta.
Veron määrä > Yksityishenkilöillä > Vainajat

Vainajan tuloista yleisradiovero peritään hänen kuolinvuodeltaan. Kuolinpesä maksaa yleisradioveron kuolinvuonna saaduista tuloista mutta ei enää seuraavilta vuosilta.
Veron määrä > Yksityishenkilöillä > Ahvenanmaalaiset

Ahvenanmaalla asuvilta ei peritä Yle-veroa. Ahvenanmaalla kotitalouksilta peritään 220 euron suuruinen tv-maksu, jolla rahoitetaan Ahvenanmaan maakuntahallinnon omistaman Ålands Radio och TV -yhtiön toiminta. Ahvenanmaan tv-maksu perustuu siihen, omistaako asukas television.
Veron määrä > Yrityksillä

Yleisradiovero koskee myös yrityksiä ja muita yhteisöjä (ei kuitenkaan henkilöyhtiöitä). Veron suuruus määräytyy tuloksen (verovuoden verotettavan tulon) mukaan. Alle 50 000 euron tuloksella veroa ei tarvitse maksaa. Tätä suurempaa tulosta tekevällä yhteisöllä vero vaihtelee 140 ja 3 000 euron välillä.
Yrittäjiltä yleisradiovero peritään sekä henkilökohtaisessa että yrityksen verotuksessa. Yrittäjän henkilökohtainen yleisradiovero määräytyy puhtaiden ansio- ja pääomatulojen yhteissumman tai yrittäjän eläkevakuutuksen (YEL, MyEL) työtulon (eläkkeen laskentaperuste, ei todellinen ansio) perusteella sen mukaan, kumpi näistä on suurempi. Edellä mainitusta johtuen yrittäjä voi joutua maksamaan yleisradioveroa myös tappiollisesta yritystoiminnasta.
Näkemyksiä

Vuonna 2015 Sanoma Oy:n hallituksen puheenjohtaja Antti Herlin arvosteli Yle-veroa: hänestä vanha televisiomaksumalli oli reilumpi, koska siinä käyttäjät maksoivat.
Keskisuomalaisen mukaan Yle-veron korkea taso on valtiollisen tiedotuksen voitto vapaasta lehdistöstä ja Yle on poliitikkojen tiedotusväline, joka palkitsee näitä runsaalla näkyvyydellä symbioottisesti. Osa rahoista pitäisi Ylen sijaan käyttää sanomalehtien kuljetustukiin.
Kalevan mukaan ministeriön asettaman kansanedustajatyöryhmän linjaus (2016) vahvistaa (kansanedustaja)hallintoneuvoston otetta ja säilyttää Ylen puolen miljardin euron tuen muiden viestinten rahoituksen supistuessa. Se tarkoittaa lehden mukaan sitä, että poliitikot ottaisivat Ylen entistä tiukempaan otteeseen. Viestintäministerin työryhmän mukaan Ylen pyrkimys markkinajohtajuuteen vaikeuttaa suuresti muun median toimintaa.
Suomen Yrittäjien toimitusjohtaja Mikael Pentikäinen on kritisoinut yrityksiin kohdistuvaa Yle-veroa kohtuuttomaksi, yrittäjägallupin mukaan vain 15 prosenttia yrittäjistä kokee Yleisradion palvelut hyödyllisiksi yritykselleen.
Yleisradioverot maailmalla > Saksa

Saksassa on käytössä hyvin samankaltainen yleisradiovero kuin Suomessa. Saksassa jokainen kotitalous maksaa yleisradiomaksua 17,5 euroa kuukaudessa, vaikka kotitaloudessa ei olisi televisiota.
Aiheesta muualla

Yleisradiovero, Finlex
Yle-verosta Ylen sivuilla
Näin paljon maksat Yle-veroa yle.fi 20.6.2012
Rock Band 3

| Rock Band 3 |
| --- | --- |

Kehittäjä:  Harmonix Music Systems, Backbone Entertainment
Julkaisija:  MTV Games Electronic Arts
Jakelija:  Electronic Arts ja Nintendo eShop
Pelisarja:  Rock Band
Julkaistu:  NA 26. lokakuuta 2010EU 29. lokakuuta 2010
Lajityyppi:  Musiikkipeli
Pelimuoto:  Yksinpeli, moninpeli
Alusta:  Xbox 360, PlayStation 3, Wii, Nintendo DS
Jakelumuoto:  DVD ja digitaalinen lataus
Lisää peliartikkeleitaVideopelien teemasivulla
Infobox OK : 
Rock Band 3 on Harmonixin kehittämä sekä MTV Gamesin ja Electronic Artsin lokakuussa 2010 julkaisema kolmas Rock Band -pelisarjan musiikkipeli. Pelissä on kitaran, basson ja rumpujen soiton sekä laulamisen lisäksi mahdollisuus soittaa koskettimia. Pelissä on uutuutena myös "Pro Mode", jonka avulla pelatessa voi harjoitella soittamaan oikeaa instrumenttia.
Vastaanotto

Rock Band 3 sai hyvän vastaanoton kriitikoilta. Pelin arvioitiin olevan iso hyppy Rock Band 2 -pelistä ja olevan rytmipelien huipulla. Matt Miller Game Informer kutsui sitä ”kulminaatioksi Harmonixin tuodessa musiikkia massoille”. Joystiqin Griffen McElroy arvio pelin ”olevan paras rytmipeli ja ainoa joka tarvitsee omistaa”. Arviot kertoivat soittimien olevan reaalisia instrumentteja ja pelin opettavaisuutta.
| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: 92.38%
Metacritic: 93/100
Arvostelupisteet
Julkaisu: Pisteet
Edge: 10/10
Eurogamer: 10/10
G4: 5/5
Game Informer: 9.25/10
GameSpot: 9.0/10
GameSpy: 
IGN: 8.5/10
Kappaleet

| Kappale | Artisti |
| --- | --- |
20th Century Boy: T. Rex
25 or 6 to 4: Chicago
Antibodies: Poni Hoax
Beast and the Harlot: Avenged Sevenfold
The Beautiful People: Marilyn Manson
Been Caught Stealing: Jane's Addiction
Before I Forget: Slipknot
Bohemian Rhapsody: Queen
Break on Through (To the Other Side): The Doors
Caught in a Mosh: Anthrax
Centerfold: The J. Geils Band
China Grove: The Doobie Brothers
Cold as Ice: Foreigner
Combat Baby: Metric
The Con: Tegan and Sara
Crazy Train: Ozzy Osbourne
Crosstown Traffic: The Jimi Hendrix Experience
Dead End Friends: Them Crooked Vultures
Don't Bury Me... I'm Still Not Dead: Riverboat Gamblers
Don't Stand So Close to Me: The Police
Du Hast: Rammstein
Everybody Wants to Rule the World: Tears for Fears
False Alarm: The Bronx
Fly Like an Eagle: The Steve Miller Band
Foolin: Def Leppard
Free Bird: Lynyrd Skynyrd
Get Free: The Vines
Get Up, Stand Up: Bob Marley and the Wailers
Good Vibrations (Live): The Beach Boys
The Hardest Button to Button: The White Stripes
Heart of Glass: Blondie
Here I Go Again: Whitesnake
Hey Man, Nice Shot: Filter
I Can See for Miles: The Who
I Got You (I Feel Good)": James Brown
I Love Rock N' Roll: Joan Jett & The Blackhearts
I Need to Know: Tom Petty and the Heartbreakers
I Wanna Be Sedated: Ramones
Imagine: John Lennon
In a Big Country: Big Country
In the Meantime: Spacehog
Jerry Was a Race Car Driver: Primus
Just Like Heaven: The Cure
Killing Loneliness: HIM
The Killing Moon: Echo & The Bunnymen
King George: Dover
Lasso: Phoenix
Last Dance: The Raveonettes
Living in America: The Sounds
Llama: Phish
The Look: Roxette
Low Rider: War
Me Enamora: Juanes
Midlife Crisis: Faith No More
Misery Business: Paramore
Need You Tonight: INXS
No One Knows: Queens of the Stone Age
Oh My God: Ida Maria
One Armed Scissor: At the Drive-In
Outer Space: The Muffs
Oye Mi Amor: Maná
Plush: Stone Temple Pilots
Portions for Foxes: Rilo Kiley
The Power of Love: Huey Lewis and the News
Radar Love: Golden Earring
Rainbow in the Dark: Dio
Rehab: Amy Winehouse
Rock Lobster: The B-52's
Roundabout: Yes
Saturday Night's Alright for Fighting: Elton John
Sister Christian: Night Ranger
Smoke on the Water: Deep Purple
Something Bigger, Something Brighter: Pretty Girls Make Graves
Space Oddity: David Bowie
Stop Me If You Think You've Heard This One Before: The Smiths
This Bastard's Life: Swingin' Utters
Viva la Resistance: Hypernova
Walk of Life: Dire Straits
Walking on the Sun: Smash Mouth
Werewolves of London: Warren Zevon
Whip it: Devo
Yoshimi Battles the Pink Robots Pt. 1: The Flaming Lips
Saarijärvi (Ähtäri)

| Saarijärvi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Ähtäri
Koordinaatit:  62°28′58″N, 24°12′39″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ähtärinjärven alue (35.43)
Laskupuro:  Saarijärvenpuro Hankaveteen 
Järvinumero:  35.432.1.003
Mittaustietoja
Pinnankorkeus:  171 m  
Rantaviiva:  2,531 km  
Pinta-ala:  20,621 ha  
Saaria:  2 
 fiSaarijärvi 
Saarijärvi on Etelä-Pohjanmaalla Ähtärissä Saraperän kylän lähellä sijaitseva järvi.
Maantietoa

Järven pinta-ala on 21 hehtaaria, se on 650 metriä pitkä ja 650 metriä leveä. Järvellä on kartan mukaan kaksi saarta. Järvi on luodattu ja siitä on julkaistu syvyyskartat. Sen rantaviivan pituus on 2,5 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Ähtärinjärven alueella (35.43), jonka Hankaveden–Väliveden alueeseen (35.432) se kuuluu. Järven vedenpinnan korkeus on 171 metriä mpy.
Rock Art

| Rock Art Magnum |
| --- | --- | --- |

Studioalbumin tiedot
 Äänitetty : Magnum Studios Birmingham Yhdistynyt kuningaskunta 1994
 Julkaistu: heinäkuu 1994
 Tyylilaji: rock
 Levy-yhtiö: EMI
Magnumin muut julkaisut
| Keeping the Nite Light Burning 1993 | Rock Art 1994 | The Last Dance 1996 |
Rock Art on rockyhtye Magnumin vuonna 1994 julkaistu yhdestoista studioalbumi.
Kappaleet

Kaikki kappaleet on säveltänyt ja sanoittanut Tony Clarkin.
"We All Need To Be Loved" – 5:05
"Hard Hearted Woman" – 3:49
"Back In Your Arms Again" – 5:59
"Rock Heavy" – 3:58
"The Tall Ships" – 5:06
"Tell Tale Eyes" – 4:52
"Love's A Stranger" – 5:11
"Hush-A-Bye Baby" – 4:48
"Just This Side of Heaven" – 4:20
"I Will Decide Myself" – 4:15
"On Christmas Day" – 7:10
Kokoonpano

Tony Clarkin – kitara
Bob Catley – laulu
Wally Lowe – basso
Mark Stanway – koskettimet
Mickey Barker – rummut
Kokoonpano > Vierailevat muusikot

Jacki Graham – taustalaulu
Mo Birch – taustalaulu
P.J. Wright – pedal steel -kitarat
Magnum
| --- | --- |
Studioalbumit:  Kingdom of Madness • Magnum II • Chase the Dragon • The Eleventh Hour • On a Storyteller’s Night • Vigilante • Wings of Heaven • Goodnight L.A. • Sleepwalking • Keeping the Nite Light Burning • Rock Art • Breath of Life • Brand New Morning • Princess Alice and the Broken Arrow • Into the Valley of the Moonking • The Visitation • On the 13th Day • Escape from the Shadow Garden • Sacred Blood "Divine" Lies • Lost on the Road to Eternity • The Serpent Rings • The Monster Roars • Here Comes the Rain
Livealbumit:  Marauder • Invasion Live • The Spirit • The Last Dance • Stronghold • Days of Wonder • The River Sessions • Wings of Heaven Live • Escape from the Shadow Garden – Live 2014 • Live at the Symphony Hall
Kokoelmat:  Mirador • Foundation • Archive • Chapter & Verse • Road To Paradise • Long Days, Black Nights • Evolution
Sanshin

Sanshin
Sanshin (jap. 三線) on perinteinen japanilainen kolmikielinen kielisoitin, jota verrataan usein banjoon. Soittimen alkuperä on kiinalaisessa sanxian-soittimessa, joka kulkeutui Okinawaan 1300-luvulla. Sanshin on myös edeltäjä toiselle japanilaiselle soittimelle shamisenille, joka kehittyi, kun sanshin kulkeutui Japanin pääsaarille 1500-luvulla. Sanshin on merkittävässä asemasssa Okinawan kansanmusiikissa, ja sitä käytetään myös popmusiikissa sekä kumi odori -teatterissa.
Samoa kesäparalympialaisissa 2004

Samoa osallistui Ateenan kesäparalympialaisiin vuonna 2004 joukkueella, johon kuului kaksi yleisurheilijaa. Kyseessä oli maan toinen esiintyminen paralympialaisissa, eikä se saavuttanut mitaleita.
Joukkue > Yleisurheilu

Mose Faatamala - Miesten  keihäänheitto (Luokka:F44/46)
Meira Vaa - Naisten kiekonheitto (Luokka:F56/58)
Salaisuudet (kappale)

| ”Salaisuudet” Tuuli |
| --- | --- | --- |

Singlen tiedot
 Albumilta: Salaisuudet
 Julkaistu: 11. kesäkuuta 2012
 Tyylilaji: teinipop, pop
 Kesto: 03.26
 Levy-yhtiö: Warner Music Finland
Tuulin muut singlet
|   | ”Salaisuudet” 2012 | ”Paljon onnea vaan” 2012 |
”Salaisuudet” on suomalaisen Tuulin kesäkuussa 2012 julkaistu esikoissingle hänen debyyttialbumiltaan Salaisuudet. Tuuli oli singlen julkaisun aikaan 13-vuotias.
Kappaleen musiikkivideo julkaistiin YouTubessa 28. toukokuuta 2012 ja se sai yli 200 000 näyttökertaa ensimmäisen vuorokauden aikana. Musiikkivideota on pidetty kopiona japanilaisen Kyary Pamyu Pamyun ”PonPonPon”-kappaleen musiikkivideosta. Levy-yhtiö myönsikin käyttäneensä ”PonPonPon”-musiikkivideota referenssinä Tuulin musiikkivideota suunniteltaessa. Toukokuussa 2020 Tuuli teki videon, jolla hän kertoi piilottaneensa musiikkivideon YouTubessa. Tammikuussa 2022 musiikkivideo oli katsottavissa ja sillä oli 3,8 miljoonaa näyttökertaa.
Kappaleet

Salaisuudet – 3.26
Sansibar (kaupunki)

| Sansibar Zanzibar |
| --- | --- |
 Sansibarin kaupunki
 Sansibar
 Koordinaatit: 6°10′S, 39°12′E 
Valtio:   Tansania
Itsehallintoalue:  Sansibar
Alue:  Mjini Magharibi
Piirikunta:  Sansibarin urbaani piirikunta
Väkiluku (2022):  709 809
Aikavyöhyke:  UTC+3
Infobox OKVirheellinen NIMI-arvo: 
Sansibar on satamakaupunki Tansanian Sansibarin saarella. Vuonna 2022 kaupungin väkiluku oli noin 710 000. Se on saaren pääasiallinen satama ja kaupallinen keskus. 1800-luvulla Omanin sulttaani teki siitä Sansibarin sulttaanikunnan  pääkaupungin. Myöhemmin se menetti asemaansa  mantereella sijaitseville Dar es Salaamin ja Mombasan satamille.
Sansibar sijaitsee Sansibarin saariston pääsaaren länsirannalla.
Sansibarin vanha kaupunginosa Kivikaupunki (engl. Stone Town) on Unescon maailmanperintökohde.
Samoa kesäparalympialaisissa 2000

Samoa osallistui Sydneyn kesäparalympialaisiin vuonna 2000 joukkueella, johon kuului yksi yleisurheilija. Kyseessä oli maan ensimmäinen esiintyminen paralympialaisissa, eikä se saavuttanut mitaleita.
Joukkue > Yleisurheilu

Mose Faatamala - Miesten 100 metrin juoksu (Luokka:T46) ja miesten keihäänheitto (Luokka:F46)
Rödsögården

| Rödsögården> Tiedot |
| --- | --- |
Toiminnassa:  1993–
Tyylilaji:  rock indie pop  vaihtoehtorock
Kotipaikka:  Suomi
Laulukieli:  englanti
Jäsenet:  Tony Fredlund, laulu, kitara, koskettimet   Antti Perälä, kitara, laulu   Turo Myllykangas, basso, laulu, avainviulu   Aku Saha, rummut, laulu  
Levy-yhtiö:  Slave Unit, 2011–,   Warner Music Finland, 2009,   Sony Music Finland, 2013–,   Spectra Records, 2013–,   Ei-No Records, 2016–  
Aiheesta muualla
rodsogarden.com
Infobox OKNimi-testi OK: 
Rödsögården on suomalainen rockyhtye, jonka Tony Fredlund perusti 1990-luvun alussa Kokkolassa.
Rödsögården on ehtinyt vaihtaa nimeään ja kokoonpanoaan useasti. 1990-luvun puolivälistä vuoteen 2006 yhtye käytti nimeä In The Land Of Nod, minkä jälkeen nimi vaihdettiin nykyiseen. Rödsögården juontaa nimenä juurensa samannimiseen paikkaan Rödsön kylässä lähellä Kokkolaa. Nykyisessä kokoonpanossaan yhtye on toiminut vuodesta 2000 lähtien. Yhtyeen läpimurtoa ovat jarruttaneet vuosien varrella muun muassa jäsenten elämänmuutokset. Muutaman hiljaisemman vuoden jälkeen yhtye alkoi toimia aktiivisemmin keväällä 2006, minkä johdosta syntyi debyyttialbumi Rödsögården. Yhtye solmi sopimukset Warner Music Finlandin ja Live Nation Finlandin kanssa ja sai pienimuotoista nostetta vuosina 2008–2009. Se toimi Simply Redin lämmittelijänä Hartwall Areenalla and The Scriptin lämmittelijänä Nosturissa keväällä 2009. Muutamien muiden keikkojen lisäksi Rödsögården kävi myös Berliinissä syksyllä 2009. Vuonna 2010 yhtye keskittyi toisen albuminsa tekoon. Syksyllä 2011 albumi oli lähestulkoon valmis ja ensimmäinen singlelohkaisu ”Strangers And Lovers” julkaistiin 22. elokuuta 2011.
Toisen albumin valmistuminen kuitenkin viivästyi monista syistä johtuen. Käännekohta albumin valmistumisessa tapahtui keväällä 2012 kun Rödsögården kävi Yhdysvalloissa Los Angelesissa äänittämässä East West Studiolla menestyneiden tuottajien  Mark Needhamin ja Charlie Midnightin kanssa. Elokuussa 2013 yhtye sai lopulta äänitysten osalta valmiiksi toisen albuminsa brittiläisen tuottaja John Fryerin johdolla. Love's The Enemy -albumi julkaistiin pohjoismaissa 2015 (Sony) ja maailmalla 2016 (Spectra Music). Toisen albumin teossa ylijääneet kappaleet julkaistiin Dead Ends -albumina 2016 (Ei-No Records).
Diskografia

Albumit:
Rödsögården (2009) (Warner)
Love's The Enemy (2015) (Sony/Spectra Music)
Dead Ends (2016) (Ei-No Records)
Singlet ja EP:t:
If It Comes From The Heart (2009)
Where The Hopes Grow (2009)
Walk Away (2009)
A Christmas Song From Rödsögården (2009)
Strangers And Lovers (2011)
Dance Unti You Die (2014)
Musiikkivideot
If It Comes From The Heart
A Christmas Song From Rödsögården
Dance Until You Die
I Wanna Run
Kuoleva
Aiheesta muualla

Rödögårdenin verkkosivut
Saksan siirtomaat

Kartta Saksan siirtomaista.
Saksan siirtomaat olivat Euroopan ulkopuolella olevia alueita, jotka olivat Saksan hallinnassa 1800-luvun lopulta vuoteen 1918 asti.
Ensimmäisen maailmansodan jälkeen Saksa menetti Versailles’n rauhansopimuksessa kaikki siirtomaansa, jotka joutuivat Kansainliiton mandaattialueina Ison-Britannian, Ranskan, Japanin, Belgian, Australian, Etelä-Afrikan ja Uuden-Seelannin hallintaan. Näistä Kamerun jaettiin brittien ja ranskalaisten kesken. Nykyään Tansaniaan kuuluva Tanganjikan alue luovutettiin Isolle-Britannialle, kun taas Ruanda-Urundin seutu luovutettiin Belgialle, ja Namibiasta tuli Etelä-Afrikan mandaattialue. Saksan Uusi-Guinea luovutettiin Australian hallintaan, samoin Nauru. Marshallinsaaret, Mikronesia, Palau ja Pohjois-Mariaanit luovutettiin Japanin hallintaan. Samoan hallinta luovutettiin Uudelle-Seelannille, kun taas Togosta tuli Ranskan mandaattialue. Yhdysvalloille ei tullut sen sijaan yhtäkään mandaattialuetta, koska maa kieltäytyi liittymästä Kansainliittoon.
Siirtomaat

| Alue | Aikakausi | Pinta-ala | Nykyiset valtiot |
| --- | --- | --- | --- |
|  Saksan Itä-Afrikka | 1891–1918 | 995 000 km² |  Burundi  Kenia  Mosambik  Ruanda  Tansania  Uganda |
|  Saksan Lounais-Afrikka | 1884–1918 | 835 100 km² |  Namibia |
| Saksan Länsi-Afrikka | 1896–1918 | 582 200 km² |  Ghana  Guinea  Kamerun  Keski-Afrikan tasavalta  Nigeria  Togo  Tšad |
|  Saksan Uusi-Guinea | 1884–1918 | 247 281 km² |  Marshallinsaaret  Mikronesia  Nauru  Palau  Papua-Uusi-Guinea  Pohjois-Mariaanit  Salomonsaaret  Samoa |
| Yhteensä |  | 2 659 581 km² |  |
Aiheesta muualla

Kuvia tai muita tiedostoja aiheesta Saksan siirtomaat Wikimedia Commonsissa
Deutsche-Schutzgebiete.de (saksaksi)
Siirtomaavallat
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   Alankomaat   Belgia  |   Britannia   Espanja  |   Italia   Japani  |   Kuurinmaa   Ranska  |   Ruotsi   Saksa  |   Tanska   Portugali  |   Venäjä   Yhdysvallat  |